Document ID: 32007D0729

KOMISSION PÄÄTÖS,
tehty 7 päivänä marraskuuta 2007,
neuvoston direktiivien 64/432/ETY, 90/539/ETY, 92/35/ETY, 92/119/ETY, 93/53/ETY, 95/70/EY, 2000/75/EY, 2001/89/EY ja 2002/60/EY sekä päätösten 2001/618/EY ja 2004/233/EY muuttamisesta kansallisten vertailulaboratorioiden ja valtion laitosten luetteloiden osalta
(tiedoksiannettu numerolla K(2007) 5311)
(ETA:n kannalta merkityksellinen teksti)
(2007/729/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 8 artiklan, 9 artiklan 2 kohdan, 10 artiklan 2 kohdan ja 16 artiklan 1 kohdan toisen alakohdan,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (2) ja erityisesti sen 34 artiklan,
ottaa huomioon afrikkalaisen hevosruton valvontasäännöistä ja torjuntatoimenpiteistä 29 päivänä huhtikuuta 1992 annetun neuvoston direktiivin 92/35/ETY (3) ja erityisesti sen 18 artiklan,
ottaa huomioon yhteisön yleisistä toimenpiteistä tiettyjen eläintautien torjumiseksi sekä swine vesicular tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (4) ja erityisesti sen 24 artiklan 2 kohdan,
ottaa huomioon yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY (5) ja erityisesti sen 18 artiklan toisen kohdan,
ottaa huomioon yhteisön vähimmäistoimista simpukoiden tiettyjen sairauksien torjumiseksi 22 päivänä joulukuuta 1995 annetun neuvoston direktiivin 95/70/EY (6) ja erityisesti sen 9 artiklan toisen kohdan,
ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (7) ja erityisesti sen 19 artiklan toisen kohdan,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (8) ja erityisesti sen 25 artiklan 2 kohdan,
ottaa huomioon erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta 27 päivänä kesäkuuta 2002 annetun neuvoston direktiivin 2002/60/EY (9) ja erityisesti sen 26 artiklan 1 kohdan,
ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (10) ja erityisesti sen 3 artiklan,
sekä katsoo seuraavaa:
(1)
Direktiivissä 64/432/ETY vahvistetaan luettelo tuberkuliinien ja reagenssien virallisesta testaamisesta vastuussa olevista valtion laitoksista ja kansallisista vertailulaboratorioista, luettelo kansallisista vertailulaboratorioista nautojen luomistaudin osalta sekä nautaeläinten tarttuvan leukoosin osalta luettelo virallisista laitoksista, jotka vastaavat laboratorion antigeenikäyttöstandardien kalibroinnista ETY:n viralliseen standardiseerumiin (E I seerumi) verrattuna, jonka toimittaa State Veterinary Serum Laboratory, Kööpenhamina.
(2)
Direktiivissä 90/539/ETY säädetään, että jäsenvaltioiden on nimettävä kansalliset vertailulaboratoriot, jotka vastaavat diagnostisten menetelmien yhteensovittamisesta ja niiden käytöstä hyväksytyissä laboratorioissa. Kyseisessä direktiivissä on luettelo näistä kansallisista vertailulaboratorioista.
(3)
Direktiivissä 92/35/ETY säädetään, että jäsenvaltioiden on nimettävä kansalliset laboratoriot, jotka vastaavat standardien ja diagnostisten menetelmien yhteensovittamisesta ja niiden käytöstä hyväksytyissä laboratorioissa. Kyseisessä direktiivissä on luettelo näistä kansallisista laboratorioista. Direktiivissä 92/35/ETY vahvistetaan myös afrikkalaista hevosruttoa varten nimetty yhteisön vertailulaboratorio.
(4)
Direktiivissä 92/119/ETY säädetään, että jäsenvaltioiden on nimettävä kansalliset laboratoriot kutakin kyseisessä direktiivissä tarkoitettua tautia varten. Kyseisessä direktiivissä on luettelo swine vesicular taudin kansallisista laboratorioista.
(5)
Direktiivissä 93/53/ETY säädetään, että jäsenvaltioiden on nimettävä kansalliset vertailulaboratoriot kutakin kyseisessä direktiivissä tarkoitettua tautia varten. Kyseisessä direktiivissä on luettelo kansallisista kalatautien vertailulaboratorioista.
(6)
Direktiivissä 95/70/EY säädetään, että jäsenvaltioiden on nimettävä kansalliset vertailulaboratoriot, jotka suorittavat näytteenoton ja testauksen. Kyseisessä direktiivissä on luettelo simpukoiden sairauksien kansallisista vertailulaboratorioista.
(7)
Direktiivissä 2000/75/EY säädetään, että jäsenvaltioiden on nimettävä kansalliset laboratoriot, jotka suorittavat laboratoriotutkimukset. Kyseisessä direktiivissä on luettelo näistä kansallisista laboratorioista.
(8)
Direktiivissä 2001/89/EY säädetään, että jäsenvaltioiden on varmistettava, että kansallinen laboratorio vastaa vaatimuksien ja taudinmääritysmenetelmien yhteensovittamisesta. Kyseisessä direktiivissä on luettelo näistä kansallisista laboratorioista.
(9)
Direktiivissä 2002/60/EY säädetään, että jäsenvaltioiden on varmistettava, että kansallinen laboratorio vastaa vaatimuksien ja taudinmääritysmenetelmien yhteensovittamisesta. Kyseisessä direktiivissä on luettelo näistä kansallisista laboratorioista.
(10)
Aujeszkyn tautia koskevista lisätakeista yhteisön sisäisessä sikojen kaupassa, tähän tautiin liittyvien tietojen antamista koskevista vaatimuksista ja päätösten 93/24/ETY ja 93/244/ETY kumoamisesta 23 päivänä heinäkuuta 2001 tehdyssä komission päätöksessä 2001/618/EY (11) vahvistetaan luettelo laitoksista, jotka vastaavat ELISA-menetelmän laadun valvonnasta kussakin jäsenvaltiossa ja erityisesti yhteisön vertailuseerumien mukaisten kansallisten vertailuseerumien tuottamisesta ja standardoinnista. Tämä luettelo on kyseisessä päätöksessä.
(11)
Laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia 4 päivänä maaliskuuta 2004 tehdyssä komission päätöksessa 2004/233/EY (12) vahvistetaan luettelo niistä jäsenvaltioissa toimivista laboratorioista, jotka on hyväksytty AFFSA-laboratorion tekemien pätevyystestien tulosten perusteella; Ranskan Nancyssa sijaitseva AFFSA-laboratorio on nimetty vastaamaan sellaisten arviointiperusteiden kehittämisestä, joita tarvitaan raivotautirokotusten tehokkuuden tarkastamisessa käytettävien serologisten testien standardoinnissa.
(12)
Jotkin jäsenvaltiot ovat pyytäneet, että niiden kyseisissä direktiiveissä ja päätöksissä annettuja kansallisia vertailulaboratorioitaan tai hyväksyttyjä laboratorioitaan koskevia tietoja muutetaan. Myös afrikkalaista hevosruttoa varten nimettyä yhteisön vertailulaboratoriota koskevia tietoja olisi muutettava.
(13)
Sen vuoksi direktiivejä 64/432/ETY, 90/539/ETY, 92/35/ETY, 92/119/ETY, 93/53/ETY, 95/70/EY, 2000/75/EY, 2001/89/EY ja 2002/60/EY sekä päätöksiä 2001/618/EY ja 2004/233/EY olisi muutettava.
(14)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan direktiivit 64/432/ETY, 90/539/ETY, 92/35/ETY, 92/119/ETY, 93/53/ETY, 95/70/EY, 2000/75/EY, 2001/89/EY ja 2002/60/EY sekä päätökset 2001/618/EY ja 2004/233/EY tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä marraskuuta 2007.

Labels: 7
0
18
6